"Aceasta este o zi neagră pentru România, în care președintele Iohannis a reușit să își impună locotenenții la Palatul Victoria", a susținut fostul premier PSD Viorica Dăncilă. Ea a făcut o declarație de presă la sediul de partid, după votul de învestitură primit în Parlament de Guvernul PNL condus de Ludovic Orban.









Ea a susținut că astăzi "s-a desăvârşit operaţiunea ilegitimă de confiscare a puterii executive" de către Klaus Iohannis, pe care l-a numit "un președinte dictator și abuziv".





Viorica Dăncilă a mai spus că ea va continua "să lupte cu acest mare șef de stat care fuge de o confruntare directă" cu ea. "Aveți curaj, domnule Iohannis, românii merită o explicație pentru ce ați făcut sau nu în acest mandat ratat de președinte. Și pregătiți-vă, domnule președinte, mai aveti 20 de zile la Cotroceni, 20 de zile până când veți afla că România nu e oarbă și e absentă, așa cum ați fost dvs în cei 5 ani".





În declarația susținută le sediul PSD, Dăncilă a anunțat că au fost excluși din PSD parlamentarii care au votat Guvernul Orban. Parlamentarii social-democrați care au fost prezenți și au votat învestirea Guvernului Orban sunt senatorul de Dolj Eugen Gioancă, deputatul de Cluj Cristina Burciu și deputatul de Bacău Elena Hărătău.











Principalele declarații ale Vioricăi Dăncilă:



Am văzut atăzi în Parlamentul României încununarea tuturor manevrelor și jocurilor politice făcute de președintele Iohannis pentru preluarea puterii și subordonarea Guvernului



Astăzi, s-a desăvârșit acestă operațiune ilegitimă de confiscare a puterii legitime de către președintele Iohannis

E o zi neagră pentru democrație - ziua în care Iohannis a reușit să-și impună locotenenții la Palatul Victoria

Vorbim inclusiv de oameni propuși la ministere-cheie care au fost respinși în mod rușinos în comisiile de specialitate, oameni menținuți într-un dispreț total față de Parlament

Este o situație fără precedent care scoate la lumina cinismul lui Klaus Iohannis și bătaia de joc față de instituțiile statului. Avem un președinte antidemocrație, un președinte care lucrează împotriva românilor



Singurul lucru pe care președintele îl clamează obsesiv este să dispară PSD, acest discurs extremist și periculos. Să dispară și pensionarii, dle Iohannis, și bolnavii care au nevoie de spitale, și angajații la stat, și salariul minim?

Dacă ne uităm în programul Guvernului dvs, asta vedem - că veți abandona creșterile de pensii și salarii prevăzute de noi, veți comasa spitale, vreți să modificați legea salarizării, astfel încât să reduceți salariile din sistemul public, vreți să creșteți tarifele pentru populație la gaze naturale și energie electrică, prin înlăturarea plafoanelor din OUG 114



Asta vreți, domnule Iohannis și domnule Orban împreună cu miniștrii dvs care au picat la votul din comisii. Vă ascundeți în spatele unor formulări de toată jena în acest program, crezând că vă veți putea eschiva la nesfârșit și că oamenii nu înțeleg. Oamenii înțeleg foarte bine ce înseamnă comasarea spitalelor

O înțeleg și o cunosc pentru că au mai văzut-o în timpul guvernării Boc, când ați făcut prăpăd în acestă țară.



Și acum veniți la fel, cu aceleași măsuri crude, tăierii și concedieri, dar le ascundeți în spatele unor formulări vagi, crezând că veți scăpa de votul din 10 și 24 noiembrie



Dar oamenii vă văd și vă vor face să plătiți la vot



De astăzi PSD intră oficial în opoziție și ne vom asuma cu maximă seriozitate toate responsabilitățile care decurg din acest rol



S ă fie foarte clar - toți cei care au trădat la acest vot au fost deja excluși din PSD . Așa este corect și normal



. Așa este corect și normal Vă garantez că vom fi cea mai grea opoziție pe care acest guvern improvizat o va avea, acest guvern ghilotină, un guvern slab și expus corupției

Vom lupta împotriva lor pentru drepturile românilor, care nu au de ce să accepte să stea cu teamă pentru ziua de mâine

Singura miză pe care au avut-o a fost să dea jos Guvernul PSD, care a crescut pensiile și salariile, care a majorat salariul minim, a crescut PIB, a investit în toate spitalele județene și a realizat peste 16.000 de proiecte de investiții pentru comunitățile locale, a adus șomajul la cel mai mic nivel după Revoluție



Scopul acestui nou executiv e de a-i da lui Iohannis un nou mandat, nu de a guverna, iar asta e un afront la democrație



Avem un președinte dictator și abuziv, care și-a pus în cap să spulbere orice forță care i se opune, orice principiu și orice lege în calea sa către putere



Vom lupta cu toate forțele, pentru că, deși Iohannis a reușit să dărâme Guvernul PSD, nu va reuși niciodată să facă să dispară acest partid care are grijă de români



Ce ați făcut în acești 5 ani, domnule Iohannis? Nu v-am văzut să vizitați un cămin de copii, un azil de bătrâni sau măcar sau un sat românesc

Ce ați realizat în ultimii 5 ani pentru români? Activitatea și munca dvs nu se văd niciodată. Ce se vede e doar ambiția pentru putere și încălcarea legilor

Dl Iohannis și toți ceilalți bravi politicieni care au girat acest guvern al sărăciei vor plăti la vot

Eu nu abandonez această luptă și nu-mi plec capul în fața acestui președinte dictator, așa cum o fac ceilalți



Vedem azi candidați la presedinție care stau drepti la comanda lui Iohannis si partide care și-au abandonat candidații pentru Klaus Iohannis



Eu voi continua să lupt cu acest mare șef de stat care fuge de o confruntare directă cu mine. Aveți curaj, domnule Iohannis, românii merită o explicație pentru ce ați făcut sau nu în acest mandat ratat de președinte



Și pregătiți-vă, domnule președinte, mai aveti 20 de zile la Cotroceni, 20 de zile până când veți afla că România nu e oarbă și e absentă, așa cum ați fost dvs în cei 5 ani

Viorica Dăncilă a susținut aceste declarații la sediul PSD, iar la final a primit un buchet de flori de la fostul ministru al Agriculturii Petre Daea. De asemenea, ea a fost aplaudată de membrii Cabinetului său.